Decizia Comisiei din 21/12/2017 de declarare a unei concentrări compatibilă cu piaţa comună (Cazul COMP/M.8689 - Rubis Terminal / Phillips 66 Central Europe Inc. / Zeller & Cie) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 18/12/2018 de declarare a unei concentrări compatibilă cu piaţa comună (Cazul COMP/M.9149 - Apollo Management, L.P. / Aspen) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2018/2054 a Consiliului din 21 decembrie 2018 de modificare a Deciziei 2013/184/PESC privind măsuri restrictive împotriva Myanmar/Birmaniei

text:
                  21.12.2018

                  RO

                  Jurnalul Oficial al Uniunii Europene

                  LI 327/5

         DECIZIA (PESC) 2018/2054 A CONSILIULUI
         din 21 decembrie 2018
         de modificare a Deciziei 2013/184/PESC privind măsuri restrictive împotriva Myanmar/Birmaniei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 22 aprilie 2013, Consiliul a adoptat Decizia 2013/184/PESC (1) privind măsuri restrictive împotriva Myanmar/Birmaniei.

                     (2)

                     La 26 aprilie 2018, Consiliul a adoptat Decizia (PESC) 2018/655 (2) care oferă un cadru legal pentru măsuri restrictive îndreptate împotriva anumitor persoane fizice din cadrul forțelor armate din Myanmar/Birmania (Tatmadaw) și al poliției de frontieră care sunt răspunzătoare pentru încălcări grave ale drepturilor omului, pentru obstrucționarea acordării ajutorului umanitar civililor care au nevoie de ajutor și obstrucționarea desfășurării de investigații independente privind presupuse încălcări grave ale drepturilor omului sau abuzuri grave împotriva acestora.

                     (3)

                     La 25 iunie 2018, Consiliul a adoptat Decizia (PESC) 2018/900 (3) care a adăugat pe listă șapte funcționari de rang înalt din cadrul forțelor armate din Myanmar/Birmania (Tatmadaw) și al poliției de frontieră pentru implicarea lor în atrocitățile și încălcările grave ale drepturilor omului comise împotriva populației Rohingya din statul Rakhine sau asocierea lor cu acestea.

                     (4)

                     La 17 septembrie 2018, misiunea internațională independentă de stabilire a faptelor (FFM) a Consiliului pentru Drepturile Omului al Organizației Națiunilor Unite a publicat raportul său detaliat cu privire la Myanmar/Birmania, în care s-a concluzionat că au fost comise încălcări grave ale drepturilor omului și abuzuri grave împotriva acestora în statele Kachin, Rakhine și Shan, în special de către forțele armate din Myanmar/Birmania (Tatmadaw) și de către poliția de frontieră, și că multe dintre respectivele încălcări se califică drept infracțiuni dintre cele mai grave în temeiul dreptului internațional.

                     (5)

                     În lumina concluziilor FFM și având în vedere responsabilitatea pentru încălcările drepturilor omului comise de unele componente ale forțelor armate din Myanmar/Birmania (Tatmadaw) și ale poliției de frontieră, șapte persoane ar trebui incluse pe lista persoanelor fizice și juridice, a entităților și a organismelor cărora li se aplică măsuri restrictive din anexa la Decizia 2013/184/PESC.

                     (6)

                     Anexa la Decizia 2013/184/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            Anexa la Decizia 2013/184/PESC se modifică în conformitate cu anexa la prezenta decizie.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 21 decembrie 2018.

                  Pentru Consiliu

                  Președintele

               J. BOGNER-STRAUSS

            (1)  Decizia 2013/184/PESC a Consiliului din 22 aprilie 2013 privind măsuri restrictive împotriva Myanmar/Birmaniei și de abrogare a Deciziei 2010/232/PESC (JO L 111, 23.4.2013, p. 75).

            (2)  Decizia (PESC) 2018/655 a Consiliului din 26 aprilie 2018 de modificare a Deciziei 2013/184/PESC privind măsuri restrictive împotriva Myanmar/Birmaniei (JO L 108, 27.4.2018, p. 29).

            (3)  Decizia (PESC) 2018/900 a Consiliului din 25 iunie 2018 de modificare a Deciziei 2013/184/PESC privind măsuri restrictive împotriva Myanmar/Birmaniei (JO L 160 I, 25.6.2018, p. 9).

            ANEXĂ
            Persoanele enumerate în continuare se adaugă pe lista persoanelor fizice și juridice, a entităților și a organismelor prevăzută în anexa la Decizia 2013/184/PESC:

                           Nume

                           Informații de identificare

                           Motive

                           Data includerii pe listă

                           „8.

                           Ba Kyaw

                           Ba Kyaw este sergent-major în cadrul celui de al 564-lea batalion de infanterie ușoară al forțelor armate din Myanmar/Birmania (Tatmadaw). El a comis atrocități și încălcări grave ale drepturilor omului, inclusiv ucideri, deportări și tortură, împotriva populației Rohingya din statul Rakhine în a doua jumătate a anului 2017. Acesta a fost identificat în special drept unul dintre principalii autori ai masacrului de la Maung Nu din 27 august 2017.

                           21.12.2018

                           9.

                           Tun Naing

                           Tun Naing este comandantul bazei poliției de frontieră din Taung Bazar. În această calitate, el este responsabil pentru atrocitățile și încălcările grave ale drepturilor omului comise împotriva populației Rohingya din statul Rakhine de către poliția de frontieră din Taung Bazar înaintea, în jurul și după data de 25 august 2017, inclusiv detenție forțată, maltratare și tortură.

                           21.12.2018

                           10.

                           Khin Hlaing

                           Data nașterii: 2 mai 1968

                           Generalul de brigadă Khin Hlaing a fost comandantul celei de a 99-a divizii de infanterie ușoară și este în prezent comandantul comandamentului de nord-est al forțelor armate din Myanmar/Birmania (Tatmadaw). În calitatea de comandant al celei de a 99-a divizii de infanterie ușoară, a supravegheat operațiile militare desfășurate în statul Shan în 2016 și la începutul lui 2017. În acest context, el este responsabil pentru atrocitățile și încălcările grave ale drepturilor omului comise împotriva populației rurale aparținând minorităților etnice în statul Shan în a doua jumătate a anului 2016 de către cea de a 99-a divizie de infanterie ușoară. Printre acestea se numără uciderile ilegale, detenția forțată și distrugerea satelor.

                           21.12.2018

                           11.

                           Aung Myo Thu

                           Maiorul Aung Myo Thu este comandantul brigăzii de luptă a celei de a 33-a divizii de infanterie ușoară a forțelor armate din Myanmar/Birmania (Tatmadaw). În calitatea de comandant al brigăzii de luptă a celei de a 33-a divizii de infanterie ușoară, a supravegheat operațiile militare desfășurate în statul Rakhine în 2017. În acest context, el este responsabil pentru atrocitățile și încălcările grave ale drepturilor omului comise împotriva populației Rohingya din statul Rakhine de către cea de a 33-a divizie de infanterie ușoară în a doua jumătate a anului 2017. Printre acestea se numără uciderile ilegale, violența sexuală și detenția forțată.

                           21.12.2018

                           12.

                           Thant Zaw Win

                           Thant Zaw Win este maior în cadrul celui de al 564-lea batalion de infanterie ușoară al forțelor armate din Myanmar/Birmania (Tatmadaw). În această calitate, el a supravegheat operațiile militare desfășurate în statul Rakhine și este responsabil pentru atrocitățile și încălcările grave ale drepturilor omului comise împotriva populației Rohingya din statul Rakhine de către cel de al 564-lea batalion de infanterie ușoară, în special în și în jurul satului Maung Nu la 27 august 2017. Printre acestea se numără uciderile ilegale, violența sexuală și incendierea sistematică a caselor și clădirilor populației Rohingya.

                           21.12.2018

                           13.

                           Kyaw Chay

                           Kyaw Chay este caporal în cadrul poliției de frontieră. El a fost staționat anterior în Zay Di Pyin și a fost comandantul bazei poliției de frontieră din Zay Di Pyin în perioada din jurul datei de 25 august 2017, când au fost comise o serie de încălcări ale drepturilor omului de către poliția de frontieră sub comanda sa. În acest context, el este responsabil pentru atrocitățile și încălcările grave ale drepturilor omului comise împotriva populației Rohingya din statul Rakhine de către poliția de frontieră în perioada respectivă. De asemenea, a participat la încălcări grave ale drepturilor omului. Printre aceste încălcări se numără maltratarea deținuților și tortura.

                           21.12.2018

                           14.

                           Nyi Nyi Swe

                           Generalul-maior Nyi Nyi Swe a fost comandantul comandamentului de nord al forțelor armate din Myanmar/Birmania (Tatmadaw). În această calitate, el este responsabil pentru atrocitățile și încălcările grave ale drepturilor omului comise în statul Kachin în perioada cuprinsă între mai 2016 și aprilie 2018 (până la numirea sa în funcția de comandant al comandamentului de sud-vest) de către comandamentul de nord, inclusiv maltratarea civililor. El este, de asemenea, responsabil pentru obstrucționarea acordării ajutorului umanitar civililor care aveau nevoie de ajutor din statul Kachin în perioada respectivă, în special blocarea transporturilor de alimente.

                           21.12.2018”


title: Decizia (UE) 2019/118 a Consiliului din 21 ianuarie 2019 privind poziția care urmează să fie adoptată în numele Uniunii Europene în cadrul Comitetului pentru comerț și dezvoltare instituit în temeiul Acordului de parteneriat economic între Uniunea Europeană și statele membre ale acesteia, pe de o parte, și statele părți la APE din SADC, pe de altă parte, în ceea ce privește stabilirea unei liste de arbitri

text:
                  28.1.2019

                  RO

                  Jurnalul Oficial al Uniunii Europene

                  L 24/23

         DECIZIA (UE) 2019/118 A CONSILIULUI
         din 21 ianuarie 2019
         privind poziția care urmează să fie adoptată în numele Uniunii Europene în cadrul Comitetului pentru comerț și dezvoltare instituit în temeiul Acordului de parteneriat economic între Uniunea Europeană și statele membre ale acesteia, pe de o parte, și statele părți la APE din SADC, pe de altă parte, în ceea ce privește stabilirea unei liste de arbitri
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul de parteneriat economic între Uniunea Europeană și statele membre ale acesteia, pe de o parte, și statele părți la APE din SADC, pe de altă parte (1) (denumit în continuare „acordul”), a fost semnat de Uniune și statele sale membre la 10 iunie 2016. Acordul a fost aplicat cu titlu provizoriu între Uniune, pe de o parte, și Botswana, Lesotho, Namibia, Eswatini și Africa de Sud, pe de altă parte, din 10 octombrie 2016, și între Uniune și Mozambic din 4 februarie 2018.

                     (2)

                     În temeiul articolului 94 alineatul (1) din acord, Comitetul pentru comerț și dezvoltare urmează să stabilească o listă de 21 de persoane care doresc și care sunt în măsură să fie arbitri, în termen de cel mult trei luni de la intrarea în vigoare a acordului.

                     (3)

                     Este indicat să se stabilească poziția care urmează să fie adoptată, în numele Uniunii, în cadrul Comitetului pentru comerț și dezvoltare, în ceea ce privește stabilirea unei liste de arbitri.

                     (4)

                     Prin urmare, poziția Uniunii în cadrul Comitetului pentru comerț și dezvoltare, ar trebui să se bazeze pe proiectul de decizie atașat,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul Comitetului pentru comerț și dezvoltare în ceea ce privește stabilirea unei liste de arbitri se bazează pe proiectul de decizie a Comitetului pentru comerț și dezvoltare atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Bruxelles, 21 ianuarie 2019.

                  Pentru Consiliu

                  Președintele

               F. MOGHERINI

            (1)  JO L 250, 16.9.2016, p. 3.

            PROIECT
            DECIZIA NR. 1/2019 A COMITETULUI PENTRU COMERȚ ȘI DEZVOLTARE
            din …
            referitoare la stabilirea unei liste de arbitri
            COMITETUL PENTRU COMERȚ ȘI DEZVOLTARE,
            având în vedere Acordul de parteneriat economic între Uniunea Europeană și statele membre ale acesteia, pe de o parte, și statele părți la APE din SADC, pe de altă parte, (denumit în continuare „acordul”), în special articolele 94, 100, 103 și 104,
            ADOPTĂ PREZENTA DECIZIE:

               Articolul 1
               Se adoptă lista de arbitri prevăzută la articolul 94 din acord, astfel cum se prevede în anexa la prezenta decizie.

               Articolul 2
               Prezenta decizie intră în vigoare la data adoptării.

               Adoptată la …, …

                     Pentru Comitetul pentru comerț și dezvoltare

                     Ministrul Comerțului din

                     Reprezentantul UE

            ANEXĂ
            LISTA DE ARBITRI MENȚIONATĂ LA ARTICOLUL 94 DIN ACORD
            Arbitrii selectați de către statele părți la APE din SADC:

                        1.

                        Boitumelo Sendy GOFHAMODIMO

                        2.

                        Leonard Moses PHUTI

                        3.

                        Tsotetsi MAKONG

                        4.

                        Sakeus AKWEENDA

                        5.

                        Faizel ISMAIL,

                        6.

                        Kholofelo Ngokoane KUGLER

                        7.

                        Nkululeko J. HLOPHE

                        8.

                        Samuel Jay LEVY

                  Arbitrii selectați de către UE:

                        9.

                        Jacques BOURGEOIS

                        10.

                        Claus-Dieter EHLERMANN

                        11.

                        Pieter Jan KUIJPER

                        12.

                        Giorgio SACERDOTI

                        13.

                        Laurence BOISSON DE CHAZOURNES

                        14.

                        Ramon TORRENT

                        15.

                        Michael Johannes HAHN

                        16.

                        Hélène RUIZ FABRI

                  Arbitrii selectați în comun de către părți (resortisanți din țări terțe care pot îndeplini funcția de președinte):

                        17.

                        Merit JANOW

                        18.

                        Ichiro ARAKI

                        19.

                        Christian HÄBERLI

                        20.

                        Claus VON WOBESER

                        21.

                        Daniel MOULIS


title: Decizia (UE) 2019/117 a Consiliului din 21 ianuarie 2019 privind poziția care urmează să fie adoptată în numele Uniunii Europene în cadrul Consiliului mixt instituit în temeiul Acordului de parteneriat economic între Uniunea Europeană și statele membre ale acesteia, pe de o parte, și statele părți la APE din SADC, pe de altă parte, în ceea ce privește adoptarea Regulamentului de procedură pentru prevenirea și soluționarea litigiilor și a Codului de conduită aplicabil arbitrilor și mediatorilor

text:
                  28.1.2019

                  RO

                  Jurnalul Oficial al Uniunii Europene

                  L 24/12

         DECIZIA (UE) 2019/117 A CONSILIULUI
         din 21 ianuarie 2019
         privind poziția care urmează să fie adoptată în numele Uniunii Europene în cadrul Consiliului mixt instituit în temeiul Acordului de parteneriat economic între Uniunea Europeană și statele membre ale acesteia, pe de o parte, și statele părți la APE din SADC, pe de altă parte, în ceea ce privește adoptarea Regulamentului de procedură pentru prevenirea și soluționarea litigiilor și a Codului de conduită aplicabil arbitrilor și mediatorilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul de parteneriat economic între Uniunea Europeană și statele membre ale acesteia, pe de o parte, și statele părți la APE din SADC, pe de altă parte (1) (denumit în continuare „acordul”), a fost semnat de Uniune și statele sale membre la 10 iunie 2016. Acordul a fost aplicat cu titlu provizoriu între Uniune, pe de o parte, și Botswana, Lesotho, Namibia, Eswatini și Africa de Sud, pe de altă parte, din 10 octombrie 2016, și între Uniune și Mozambic din 4 februarie 2018.

                     (2)

                     În temeiul articolului 102 alineatul (1) din acord, Consiliul mixt are competența de a adopta decizii cu privire la toate aspectele reglementate de acord.

                     (3)

                     În temeiul articolului 89 alineatul (1) din acord, Consiliul mixt urmează să adopte un regulament de procedură și un cod de conduită aplicabil arbitrilor și mediatorilor. Prin urmare, în cursul primei sale reuniuni, Consiliul mixt urmează să adopte o decizie cu privire la Regulamentul de procedură pentru prevenirea și soluționarea litigiilor și la Codul de conduită aplicabil arbitrilor și mediatorilor, în conformitate cu partea III din acord.

                     (4)

                     Este indicat să se stabilească poziția care urmează să fie adoptată, în numele Uniunii, în cadrul Consiliului mixt, în ceea ce privește adoptarea Regulamentului de procedură pentru prevenirea și soluționarea litigiilor și a Codului de conduită aplicabil arbitrilor și mediatorilor.

                     (5)

                     Prin urmare, poziția Uniunii în cadrul Comitetului mixt ar trebui să se bazeze pe proiectul de decizie atașat,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul Consiliului mixt în ceea ce privește adoptarea Regulamentului de procedură pentru prevenirea și soluționarea litigiilor și a Codului de conduită aplicabil arbitrilor și mediatorilor se bazează pe proiectul de decizie a Consiliului mixt, atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Bruxelles, 21 ianuarie 2019.

                  Pentru Consiliu

                  Președintele

               F. MOGHERINI

            (1)  JO L 250, 16.9.2016, p. 3.

            PROIECT
            DECIZIA NR. 2/2019 A CONSILIULUI MIXT
            din …
            privind adoptarea Regulamentului de procedură pentru prevenirea și soluționarea litigiilor și a Codului de conduită aplicabil arbitrilor și mediatorilor
            CONSILIUL MIXT,
            având în vedere Acordul de parteneriat economic între Uniunea Europeană și statele membre ale acesteia, pe de o parte, și statele părți la APE din SADC, pe de altă parte, (denumit în continuare „acordul”), în special articolul 89 alineatul (1) și articolele 100, 101 și 102,
            ADOPTĂ PREZENTA DECIZIE:

               Articolul 1
               Se adoptă Regulamentul de procedură pentru prevenirea și soluționarea litigiilor, astfel cum se prevede în anexa I la prezenta decizie.

               Articolul 2
               Se adoptă Codul de conduită aplicabil arbitrilor și mediatorilor, astfel cum se prevede în anexa II la prezenta decizie.

               Articolul 3
               Prezenta decizie intră în vigoare la data adoptării.

               Adoptată la …, …

                     Pentru Consiliul mixt

                     Ministrul Comerțului din

                     Reprezentantul UE

            ANEXA I

               Regulamentul de procedură pentru prevenirea și soluționarea litigiilor

               Articolul 1
               Definiții
               În prezentul regulament de procedură și în conformitate cu partea III (Prevenirea și soluționarea litigiilor) din acord:

                           (a)

                           „personal administrativ”, în legătură cu un arbitru, înseamnă persoanele aflate sub coordonarea și controlul arbitrului, altele decât asistenții;

                           (b)

                           „consilier” înseamnă o persoană angajată de o parte pentru a consilia sau asista această parte în cadrul procedurii de arbitraj;

                           (c)

                           „acordul” înseamnă Acordul de parteneriat economic între Uniunea Europeană și statele membre ale acesteia, pe de o parte, și statele părți la APE din SADC, pe de altă parte, semnat la 10 iunie 2016;

                           (d)

                           „arbitru” înseamnă un membru al comisiei de arbitraj;

                           (e)

                           „comisia de arbitraj” înseamnă o comisie instituită în temeiul articolului 80 din acord;

                           (f)

                           „asistent” înseamnă o persoană care, în temeiul mandatului unui arbitru și sub coordonarea și controlul unui arbitru, desfășoară activități de documentare sau îl asistă pe arbitrul respectiv în activitatea sa;

                           (g)

                           „parte reclamantă” înseamnă orice parte care solicită instituirea unei comisii de arbitraj în conformitate cu articolul 80 din acord;

                           (h)

                           „zi” înseamnă o zi calendaristică;

                           (i)

                           „parte” înseamnă o parte în litigiu;

                           (j)

                           „partea pârâtă” înseamnă partea care se presupune că a încălcat dispozițiile menționate la articolul 76 din acord; și

                           (k)

                           „reprezentant al unei părți” înseamnă un angajat sau orice persoană numită de un minister sau de o agenție guvernamentală sau de orice altă entitate publică a unei părți, care reprezintă partea respectivă în cadrul unui litigiu aflat sub incidența acordului.

               Articolul 2
               Notificări

                  (1)   Orice solicitare, aviz, observații scrise sau alt document al comisiei de arbitraj este trimis ambelor părți în același timp.
                  Orice solicitare, aviz, observații scrise sau alt document al unei părți, care este adresat comisiei de arbitraj, este transmis în copie celeilalte părți, în același timp.
                  Orice solicitare, aviz, observații scrise sau alt document al unei părți, care este adresat celeilalte părți, este transmis în copie comisiei de arbitraj, în același timp, după caz.

                  (2)   Orice notificare menționată la alineatul (1) se efectuează prin e-mail sau, după caz, prin orice alt mijloc de telecomunicație care permite înregistrarea trimiterii. În absența unor dovezi contrare, în cazul unei astfel de notificări, data primirii se consideră a fi aceeași cu data trimiterii.

                  (3)   Toate notificările se adresează Direcției Generale Comerț din cadrul Comisiei Europene a Uniunii și coordonatorului statelor părți la APE din SADC, prevăzut la articolul 105 din acord.

                  (4)   Erorile minore de redactare din orice solicitare, aviz, observații scrise sau alt document conex procedurilor comisiei de arbitraj pot fi corectate prin trimiterea unui nou document care indică în mod clar modificările.

                  (5)   În cazul în care ultima zi de transmitere a unui document cade într-o zi de sărbătoare legală a Comisiei Europene sau a statelor SADC APE în cauză, se consideră că documentul a fost transmis în următoarea zi lucrătoare.

                  (6)   În funcție de natura litigiului, o copie a tuturor solicitărilor și notificărilor adresate Comitetului pentru comerț și dezvoltare este, de asemenea, transmisă celorlalte subcomitete relevante instituite în temeiul acordului.

               Articolul 3
               Numirea arbitrilor

                  (1)   În cazul în care, în temeiul articolului 80 din acord, un arbitru este selectat prin tragere la sorți, președintele Comitetului pentru comerț și dezvoltare informează prompt părțile cu privire la data, ora și locul de desfășurare a tragerii la sorț.

                  (2)   Părțile pot fi prezente pe parcursul tragerii la sorț, iar aceasta se efectuează cu partea sau părțile care sunt prezente.

                  (3)   Președintele Comitetului pentru comerț și dezvoltare notifică în scris, cu privire la desemnarea sa, orice persoană care a fost selectată să fie arbitru. Fiecare persoană confirmă ambelor părți disponibilitatea sa, în termen de cinci zile de la data la care persoana în cauză a fost informată cu privire la desemnarea sa.

                  (4)   Dacă la momentul depunerii unei cereri în conformitate cu articolul 80 alineatul (3), lista prevăzută la articolul 94 din acord nu a fost întocmită sau nu conține suficiente nume, arbitrii sunt aleși prin tragere la sorți dintre persoanele propuse în mod oficial de una dintre părți sau de ambele părți.

               Articolul 4
               Reuniune de organizare

                  (1)   Cu excepția cazului în care convin altfel, părțile se reunesc cu comisia de arbitraj în termen de 10 zile de la instituirea acesteia, pentru a stabili aspectele pe care părțile sau comisia de arbitraj le consideră oportune, inclusiv:

                              (a)

                              remunerația și cheltuielile care trebuie plătite arbitrilor, în conformitate cu standardele Organizației Mondiale a Comerțului (OMC);

                              (b)

                              remunerația care trebuie plătită unui asistent/asistenților, a cărei sumă totală nu trebuie să depășească 50 % din remunerația plătită arbitrului/arbitrilor; sau

                              (c)

                              calendarul procedurii.

                  (2)   Arbitrii și reprezentanții părților pot participa la reuniunea menționată la alineatul (1) prin telefon sau videoconferință.

               Articolul 5
               Mandat

                  (1)   Dacă părțile nu convin altfel în termen de șapte zile de la data instituirii comisiei de arbitraj, aceasta din urmă are ca mandat:

                              (a)

                              să examineze, în lumina dispozițiilor aplicabile ale acordului citate de părți, chestiunea menționată în cererea de instituire a comisiei de arbitraj;

                              (b)

                              să formuleze constatări privind conformitatea măsurii în cauză cu dispozițiile menționate la articolul 76 din acord; și

                              (c)

                              să prezinte un raport în conformitate cu articolele 81 și 82 din acord.

                  (2)   În cazul în care părțile convin cu privire la un alt mandat, ele notifică mandatul convenit comisiei de arbitraj, în termenul prevăzut la alineatul (1).

               Articolul 6
               Observații scrise
               Partea reclamantă transmite observațiile sale scrise în termen de cel mult 20 de zile de la data instituirii comisiei de arbitraj. Partea pârâtă transmite observațiile sale scrise în termen de cel mult 20 de zile de la data transmiterii observațiilor scrise ale părții reclamante.

               Articolul 7
               Funcționarea comisiilor de arbitraj

                  (1)   Președintele comisiei de arbitraj prezidează toate reuniunile acesteia. Comisia de arbitraj poate delega președintelui autoritatea de a lua decizii administrative și procedurale.

                  (2)   În absența unor dispoziții contrare prevăzute în partea III a acordului sau în prezentul regulament de procedură, comisia de arbitraj își poate desfășura activitățile prin orice mijloace, inclusiv prin telefon, transmisii fax sau mijloace informatice.

                  (3)   Numai arbitrii pot participa la deliberările comisiei de arbitraj, dar aceasta din urmă poate autoriza asistenții arbitrilor să fie prezenți la deliberări.

                  (4)   Redactarea oricărei decizii sau a oricărui raport rămâne responsabilitatea exclusivă a comisiei de arbitraj și nu poate fi delegată.

                  (5)   În cazul în care survine o chestiune procedurală care nu este reglementată de partea III a acordului și de anexele la acesta, comisia de arbitraj, după consultarea părților, poate adopta o procedură corespunzătoare, compatibilă cu dispozițiile respective.

                  (6)   În cazul în care consideră că este necesară modificarea termenelor aplicabile în cadrul procedurilor, altele decât termenele prevăzute în partea III a acordului, sau efectuarea altor ajustări procedurale sau administrative, comisia de arbitraj informează părțile, în scris și după consultarea acestora, cu privire la motivele modificării sau ale ajustării și la noul termen sau ajustarea necesare.

               Articolul 8
               Înlocuirea

                  (1)   În cazul în care un arbitru nu poate participa la procedură, se retrage sau trebuie înlocuit, se selectează un înlocuitor în conformitate cu articolul 80 alineatul (3) din acord.

                  (2)   Atunci când o parte consideră că un arbitru nu respectă cerințele prevăzute în anexa II (Codul de conduită aplicabil arbitrilor și mediatorilor) și, din acest motiv, ar trebui înlocuit, partea respectivă informează cealaltă parte în termen de 15 zile de la data la care a obținut dovezi suficiente cu privire la presupusa nerespectare de către arbitru a cerințelor din respectiva anexă.

                  (3)   Părțile se consultă în termen de 15 zile de la notificarea celeilalte părți.

                  (4)   Părțile informează arbitrul cu privire la presupusa sa neconformare și-i pot cere acestuia să ia măsuri pentru a remedia situația de neconformitate. Ele pot, de asemenea, dacă ajung la un acord, să revoce arbitrul și să selecteze un nou arbitru în conformitate cu articolul 80 din acord.

                  (5)   În cazul în care părțile nu ajung la un acord cu privire la necesitatea de a înlocui un arbitru, altul decât președintele comisiei de arbitraj, oricare dintre părți poate solicita ca această chestiune să fie supusă atenției președintelui comisiei de arbitraj, a cărui decizie este definitivă.

                  (6)   În cazul în care președintele comisiei de arbitraj constată că arbitrul nu respectă cerințele din anexa II (Codul de conduită aplicabil arbitrilor și mediatorilor), noul arbitru este selectat în conformitate cu articolul 80 din acord.

                  (7)   În cazul în care părțile nu ajung la un acord în ceea ce privește necesitatea de a înlocui președintele, oricare dintre părți poate solicita ca aspectul să fie supus atenției unuia dintre membrii rămași pe lista persoanelor, întocmită în conformitate cu articolul 94 din acord, propuse pentru a îndeplini funcția de președinte al comisiei de arbitraj. Numele acestuia/acesteia este tras la sorți de către președintele Comitetului pentru comerț și dezvoltare. Persoana selectată în acest mod decide dacă președintele respectă cerințele din anexa II (Codul de conduită aplicabil arbitrilor și mediatorilor). Decizia respectivă nu poate fi contestată.
                  În cazul în care se decide că președintele nu respectă cerințele din anexa II (Codul de conduită aplicabil arbitrilor și mediatorilor), noul președinte este selectat în conformitate cu articolul 80 din acord.

               Articolul 9
               Audieri

                  (1)   Pe baza calendarului stabilit în conformitate cu articolul 4 alineatul (1) litera (c), după consultarea părților și a celorlalți arbitri, președintele comisiei de arbitraj notifică părților data, ora și locul audierii. Aceste informații sunt puse la dispoziția publicului de către partea pe al cărei teritoriu are loc audierea, cu excepția cazului în care audierea nu este publică.

                  (2)   Cu excepția cazului în care părțile convin altfel, în cazul în care partea pârâtă este un stat parte la APE din SADC sau Uniunea vamală Sud-Africană (SACU), după caz, audierea are loc la Bruxelles, iar în cazul în care partea reclamantă este Uniunea Europeană, audierea are loc pe teritoriile statelor părți la APE din SADC. Dacă litigiul privește o măsură menținută de un stat parte la APE din SADC, audierea are loc pe teritoriul statului respectiv, cu excepția cazului în care statul în cauză notifică în scris comisiei de arbitraj în termen de 10 zile de la instituirea acesteia că ar trebui să se utilizeze un alt loc.

                  (3)   Partea pârâtă suportă cheltuielile aferente administrării logistice a audierii, inclusiv costurile ocazionate de închirierea locului de desfășurare a audierii. Aceste costuri nu includ niciun cost pentru traducere sau interpretare, nici costurile asociate sau care trebuie plătite consilierilor, arbitrilor, personalului administrativ sau asistentului (asistenților) acestora.

                  (4)   Comisia de arbitraj poate convoca audieri suplimentare în cazul în care părțile convin astfel.

                  (5)   Toți arbitrii trebuie să fie prezenți pe parcursul întregii audieri.

                  (6)   Cu excepția cazului în care părțile convin altfel, următoarele persoane pot participa la audiere, indiferent dacă audierea este sau nu deschisă publicului:

                              (a)

                              reprezentanții unei părți;

                              (b)

                              consilieri;

                              (c)

                              asistenți și personal administrativ;

                              (d)

                              interpreți, traducători și grefieri ai comisiei de arbitraj; și

                              (e)

                              experți, în conformitate cu decizia comisiei de arbitraj în temeiul articolului 90 din acord.

                  (7)   Cu cel târziu șapte zile lucrătoare înainte de data unei audieri, fiecare parte trimite comisiei de arbitraj și celeilalte părți o listă cu numele persoanelor care vor pleda sau vor face prezentări în cursul audierii în numele părții respective, precum și cu numele altor reprezentanți sau consilieri care vor lua parte la audiere.

                  (8)   În temeiul articolului 89 alineatul (2) din acord, audierile comisiilor de arbitraj sunt deschise publicului, cu excepția cazului în care comisia de arbitraj hotărăște altfel, din proprie inițiativă sau la cererea părților.

                  (9)   În consultare cu părțile, comisia de arbitraj se pronunță cu privire la măsurile și procedurile logistice corespunzătoare pentru a garanta o gestionare eficientă a audierilor deschise. Aceste proceduri ar putea include utilizarea transmisiilor în direct pe internet sau prin televiziune cu circuit închis.

                  (10)   Comisia de arbitraj desfășoară audierea în modul următor, asigurându-se că partea reclamantă și partea pârâtă beneficiază de timp egal, atât în ceea ce privește pledoariile, cât și obiecțiile:

                              Pledoarii

                                          (a)

                                          pledoaria părții reclamante;

                                          (b)

                                          pledoaria părții pârâte.

                              Obiecții

                                          (a)

                                          replica părții reclamante;

                                          (b)

                                          duplica părții pârâte.

                  (11)   Comisia de arbitraj poate adresa întrebări directe oricărei părți, în orice moment al audierii.

                  (12)   Comisia de arbitraj ia măsurile necesare pentru ca un proces-verbal al ședinței de audiere să fie întocmit și transmis părților într-un termen rezonabil de la data audierii. Părțile pot face aprecieri referitoare la procesul-verbal, iar comisia de arbitraj poate lua în considerare aceste aprecieri.

                  (13)   În termen de 10 zile de la data audierii, fiecare parte poate trimite observații scrise suplimentare cu privire la orice aspect abordat în cadrul audierii.

               Articolul 10
               Întrebările scrise

                  (1)   Comisia de arbitraj poate, în orice moment al procedurii, să adreseze întrebări scrise uneia sau ambelor părți. Orice întrebare adresată unei părți se transmite în copie celeilalte părți.

                  (2)   Fiecare parte transmite celeilalte părți o copie a răspunsurilor sale la întrebările adresate de comisia de arbitraj. Cealaltă parte are posibilitatea de a prezenta aprecieri scrise cu privire la răspunsurile părții în termen de șapte zile de la transmiterea copiei respective.

               Articolul 11
               Confidențialitate

                  (1)   Fiecare parte și comisia de arbitraj tratează informațiile transmise de cealaltă parte comisiei de arbitraj ca fiind confidențiale, dacă partea respectivă le-a desemnat ca fiind confidențiale. Atunci când o parte depune comisiei de arbitraj observații scrise care conțin informații confidențiale, aceasta furnizează, de asemenea, în termen de 15 zile, observații fără informațiile confidențiale și care pot fi făcută publice.

                  (2)   Nicio dispoziție a prezentului regulament de procedură nu împiedică o parte să își facă publice propriile opinii în măsura în care, atunci când face trimiteri la informațiile comunicate de cealaltă parte, nu dezvăluie nicio informație desemnată de cealaltă parte drept confidențială.

                  (3)   Comisia de arbitraj se reunește în sesiuni secrete, atunci când observațiile și pledoariile uneia dintre părți conțin informații comerciale confidențiale. Părțile păstrează caracterul confidențial al audierilor comisiei de arbitraj, în cazul în care audierile se desfășoară în sesiuni secrete.

               Articolul 12
               Contacte ex parte

                  (1)   Comisia de arbitraj nu se întâlnește și nu comunică cu o parte în absența celeilalte părți.

                  (2)   Un arbitru nu discută un aspect al obiectului procedurii cu o parte sau ambele părți în absența celorlalți arbitri.

               Articolul 13
               Observații amicus curiae

                  (1)   Cu excepția cazului în care părțile convin altfel, în termen de cinci zile de la data instituirii comisiei de arbitraj, aceasta poate primi observații scrise nesolicitate din partea unei persoanei fizice a unei părți sau a unei persoane juridice stabilite pe teritoriul unei părți, care este independentă de guvernele părților, cu condiția ca acestea:

                              (a)

                              să fie primite de către comisia de arbitraj în termen de 10 zile de la data instituirii comisiei de arbitraj;

                              (b)

                              să fie direct relevante pentru un aspect de fapt sau de drept aflat în atenția comisiei de arbitraj;

                              (c)

                              să conțină o descriere a persoanei care transmite observațiile, inclusiv, în cazul unei persoane fizice, cetățenia, iar în cazul unei persoane juridice, locul de stabilire, natura activităților sale, statutul juridic, obiectivele sale generale și sursa sa de finanțare;

                              (d)

                              să precizeze natura interesului pe care persoana respectivă îl are în legătură cu procedurile comisiei de arbitraj; și

                              (e)

                              să fie redactate în limbile alese de părți, în conformitate cu articolul 15 alineatele (1) și (2) din prezentul regulament de procedură.

                  (2)   Observațiile se transmit părților pentru a face aprecieri. În termen de 10 zile de la transmitere, părțile pot prezenta aprecieri comisiei de arbitraj.

                  (3)   Comisia de arbitraj enumeră, în raportul său, toate observațiile primite în conformitate cu alineatul (1) al prezentului articol. Comisia de arbitraj nu este obligată să abordeze, în raportul său, argumentele prezentate în observațiile respective, însă, în cazul în care o face, ea ține seama, de asemenea, de eventualele aprecieri formulate de părți în temeiul alineatului (2) al prezentului articol.

               Articolul 14
               Situații de urgență
               În cazurile urgente menționate în partea III din acord, comisia de arbitraj, după consultarea părților, ajustează, după caz, termenele menționate în prezentul regulament de procedură. Comisia de arbitraj notifică aceste ajustări părților.

               Articolul 15
               Traducere și interpretare

                  (1)   În cadrul consultărilor menționate la articolul 77 din acord și cel târziu până la reuniunea menționată la articolul 4 alineatul (1) din prezentul regulament de procedură, părțile depun eforturi pentru a ajunge la un acord în privința unei limbi comune de lucru care să fie utilizată în cadrul procedurii înaintea comisiei de arbitraj.

                  (2)   În cazul în care părțile nu reușesc să ajungă la un acord în privința unei limbi comune de lucru, se aplică regulile prevăzute la articolul 91 alineatul (2) din acord.

                  (3)   Partea pârâtă ia măsurile necesare pentru a asigura interpretarea observațiilor orale în limbile alese de părți.

                  (4)   Rapoartele comisiei de arbitraj și deciziile se comunică în limba (limbile) aleasă (alese) de părți. În cazul în care părțile nu au convenit asupra unei limbi de lucru comune, raportul intermediar și cel final al comisiei de arbitraj se redactează în una din limbile de lucru ale OMC.

                  (5)   Oricare dintre părți poate prezenta aprecieri cu privire la exactitatea oricărei versiuni traduse a unui document elaborat în conformitate cu prezentul regulament de procedură.

                  (6)   Fiecare parte suportă costurile aferente traducerii observațiilor sale scrise. Costurile aferente traducerii unei hotărâri sunt suportate în mod egal de către părți.

               Articolul 16
               Alte proceduri
               Termenele prevăzute în prezentul regulament de procedură se ajustează pentru a corespunde termenelor speciale prevăzute pentru adoptarea unui raport sau a unei decizii de către comisia de arbitraj în cadrul procedurilor prevăzute la articolele 84, 85, 86 și 87 din acord.

            ANEXA II

               Codul de conduită aplicabil arbitrilor și mediatorilor

               Articolul 1
               Definiții
               În prezentul cod de conduită:

                           (a)

                           „personal administrativ”, în legătură cu un arbitru, înseamnă persoanele aflate sub coordonarea și controlul arbitrului, altele decât asistenții;

                           (b)

                           „asistent”: înseamnă o persoană care, în temeiul mandatului unui arbitru și aflată sub coordonarea și controlul arbitrului, desfășoară activități de documentare sau îl asistă pe arbitru în activitatea acestuia;

                           (c)

                           „candidat” înseamnă o persoană al cărei nume se află pe lista arbitrilor menționată la articolul 94 din prezentul acord și care este luată în considerare pentru selectarea ca arbitru, în conformitate cu articolul 80 din prezentul acord;

                           (d)

                           „mediator” înseamnă o persoană care a fost selectată ca mediator în conformitate cu articolul 78 din acord;

                           (e)

                           „membru” sau „arbitru” înseamnă un membru al unei comisii de arbitraj instituite în temeiul articolului 80 din acord.

               Articolul 2
               Principii de guvernare

                  (1)   Pentru a menține integritatea și imparțialitatea mecanismului de soluționare a litigiilor, fiecare candidat și arbitru:

                              (a)

                              se familiarizează cu prezentul cod de conduită;

                              (b)

                              este independent și imparțial;

                              (c)

                              evită orice conflicte de interese directe sau indirecte;

                              (d)

                              evită orice încălcare și orice aparență de încălcare a deontologiei sau de lipsă de imparțialitate;

                              (e)

                              respectă standarde înalte de conduită; și

                              (f)

                              nu este influențat de interes personal, presiuni externe, considerente politice, proteste publice, loialitate față de o parte și teama de critici.

                  (2)   Un arbitru nu poate, în mod direct sau indirect, să își asume o obligație sau să accepte beneficii care ar afecta sau ar părea că afectează îndeplinirea în mod corespunzător a atribuțiilor sale.

                  (3)   Un arbitru nu își folosește poziția în comisia de arbitraj pentru a servi interese personale sau private. Un arbitru evită acțiunile care pot crea impresia că alte persoane se află într-o poziție specială pentru a-l/a o influența.

                  (4)   Un arbitru nu permite ca judecata sau comportamentul său să fie influențate de relații sau responsabilități financiare, de afaceri, profesionale, personale sau sociale anterioare sau actuale.

                  (5)   Un arbitru evită să intre în orice relație sau să dobândească orice interes financiar susceptibil de a-i afecta imparțialitatea sau care ar putea crea, în mod rezonabil, o aparență de încălcare a deontologiei sau de favorizare a unei părți.

                  (6)   Un arbitru își exercită funcțiile fără să accepte sau să ceară instrucțiuni din partea vreunui guvern, vreunei organizații internaționale, guvernamentale sau neguvernamentale sau din partea vreunei surse private și nu trebuie să fi intervenit în nicio etapă anterioară a litigiului care i-a fost atribuit.

               Articolul 3
               Obligații de comunicare a informațiilor

                  (1)   Înainte de acceptarea numirii sale ca arbitru în temeiul articolului 80 din acord, un candidat căruia i s-a solicitat să participe ca arbitru declară orice interese, relații sau aspecte care i-ar putea afecta independența sau imparțialitatea sau care ar putea da naștere, în mod rezonabil, la o aparență de încălcare a deontologiei sau de lipsă de imparțialitate în cursul procedurii.

                  (2)   În acest scop, un candidat depune toate eforturile rezonabile pentru a se informa în legătură cu existența unor astfel de interese, relații și aspecte, inclusiv interese financiare, interese profesionale sau interese legate de locul de muncă sau de familie.

                  (3)   Obligația de comunicare a informațiilor în temeiul alineatului (1) reprezintă o obligație permanentă, care impune arbitrului comunicarea oricăror astfel de interese, relații sau aspecte care ar putea interveni în orice stadiu al procedurii.

                  (4)   Un candidat sau un arbitru comunică Comitetului pentru comerț și dezvoltare, în vederea examinării de către părți, orice aspecte privind încălcări reale sau potențiale ale prezentului cod de conduită de îndată ce ia cunoștință de acestea.

               Articolul 4
               Atribuțiile arbitrilor

                  (1)   După acceptarea numirii sale, un arbitru este disponibil să își îndeplinească atribuțiile și le va îndeplini cu atenție și promptitudine pe durata procedurilor, în mod onest și cu profesionalism.

                  (2)   În cadrul procedurii, un arbitru analizează doar aspectele care sunt necesare în vederea adoptării unei decizii și nu poate delega această funcție niciunei alte persoane.

                  (3)   Un arbitru ia toate măsurile necesare pentru a se asigura că asistenții și personalul administrativ cunosc și respectă obligațiile arbitrilor ce le revin în temeiul articolelor 2, 3, 4 și 6 din prezentul cod de conduită.

               Articolul 5
               Obligațiile foștilor arbitri

                  (1)   Orice fost arbitru evită acțiunile care ar putea crea impresia că a favorizat una dintre părți în îndeplinirea atribuțiilor lor sau că ar fi obținut vreun beneficiu în urma deciziei comisiei de arbitraj.

                  (2)   Orice fost arbitru se conformează obligațiilor prevăzute la articolul 6 din prezentul cod de conduită.

               Articolul 6
               Confidențialitate

                  (1)   Un arbitru nu comunică, în niciun moment, informații care nu sunt destinate publicului referitoare la proceduri sau de care a luat cunoștință în cadrul procedurii pentru care a fost desemnat. Un arbitru nu comunică sau nu utilizează, în niciun caz, astfel de informații pentru a dobândi avantaje personale, pentru a favoriza alte persoane sau pentru a afecta interesele altora.

                  (2)   Un arbitru nu comunică o decizie a comisiei de arbitraj sau părți ale acesteia înainte de publicarea ei.

                  (3)   Un arbitru nu dezvăluie niciodată conținutul deliberărilor unei comisii de arbitraj sau opiniile vreunui arbitru și nici nu face nicio declarație cu privire la procedura pentru care a fost desemnat sau cu privire la aspectele care fac obiectul litigiului în cadrul procedurii.

               Articolul 7
               Cheltuieli
               Fiecare arbitru păstrează o evidență și întocmește un raport final cu privire la timpul dedicat procedurii și la cheltuielile sale, precum și cu privire la timpul și cheltuielile asistenților și personalului său administrativ.

               Articolul 8
               Mediatori
               Prezentul cod de conduită se aplică mediatorilor, mutatis mutandis.


title: Decizia (UE) 2019/116 a Consiliului din 15 octombrie 2018 privind încheierea unui Acord sub forma unui schimb de scrisori între Uniunea Europeană și Regatul Norvegiei privind cumulul de origine între Uniunea Europeană, Confederația Elvețiană, Regatul Norvegiei și Republica Turcia în cadrul sistemului generalizat de preferințe

text:
                  28.1.2019

                  RO

                  Jurnalul Oficial al Uniunii Europene

                  L 24/1

         DECIZIA (UE) 2019/116 A CONSILIULUI
         din 15 octombrie 2018
         privind încheierea unui Acord sub forma unui schimb de scrisori între Uniunea Europeană și Regatul Norvegiei privind cumulul de origine între Uniunea Europeană, Confederația Elvețiană, Regatul Norvegiei și Republica Turcia în cadrul sistemului generalizat de preferințe
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4), coroborat cu articolul 218 alineatul (6) al doilea paragraf litera (a) punctul (v),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     În conformitate cu articolul 41 litera (b) din Regulamentul delegat (UE) 2015/2446 al Comisiei (2), produsele obținute în Norvegia, Elveția sau Turcia, conținând materiale care nu au fost obținute integral în țările respective, trebuie considerate ca fiind originare dintr-o țară beneficiară, cu condiția ca aceste materiale să fi făcut obiectul unor prelucrări sau transformări suficiente în sensul articolului 45 din respectivul regulament delegat.

                     (2)

                     În temeiul articolului 54 din Regulamentul delegat (UE) 2015/2446, sistemul de cumul se aplică cu condiția ca Norvegia să acorde, pe bază de reciprocitate, același tratament produselor originare din țări beneficiare care încorporează materiale originare din Uniune.

                     (3)

                     În ceea ce privește Norvegia, acest sistem de cumul a fost inițial introdus prin intermediul unui Acord sub forma unui schimb de scrisori între Uniune și Norvegia. Schimbul de scrisori a avut loc la 29 ianuarie 2001, după ce Consiliul și-a dat aprobarea prin intermediul Deciziei 2001/101/CE (3).

                     (4)

                     Pentru a garanta aplicarea unei noțiuni de origine corespunzătoare celei prevăzute în regulile de origine din cadrul sistemului generalizat de preferințe (denumit în continuare „SGP”) al Uniunii, Norvegia și-a modificat regulile de origine din cadrul propriului SGP. Prin urmare, este necesar să se revizuiască Acordul sub forma unui schimb de scrisori între Uniune și Norvegia.

                     (5)

                     Sistemul de recunoaștere reciprocă a certificatelor de origine tip A înlocuitoare de către Uniune, Norvegia și Elveția ar trebui să continue, în temeiul schimbului de scrisori revizuit și ar trebui să fie aplicat de Turcia în mod condiționat, pentru a facilita schimburile comerciale dintre Uniune, Norvegia, Elveția și Turcia.

                     (6)

                     În plus, regulile de origine din cadrul SGP al Uniunii, astfel cum au fost reformate în 2010, prevăd implementarea unui nou sistem pentru stabilirea dovezilor de origine de către exportatorii înregistrați, care urmează să se aplice de la 1 ianuarie 2017. Schimbul de scrisori ar trebui modificat și în această privință.

                     (7)

                     Pentru a anticipa aplicarea acestui nou sistem și a regulilor aferente, la 8 martie 2012, Consiliul a autorizat Comisia să negocieze cu Norvegia un acord sub forma unui schimb de scrisori referitor la acceptarea reciprocă a certificatelor de origine tip A înlocuitoare sau a atestatelor de origine înlocuitoare și care să prevadă că produsele cu conținut originar din Norvegia, Elveția sau Turcia trebuie să fie tratate ca produse cu conținut originar din Uniune, la sosirea lor pe teritoriul vamal al Uniunii.

                     (8)

                     Negocierile cu Norvegia au fost purtate de Comisie și au condus la un Acord sub forma unui schimb de scrisori între Uniunea Europeană și Regatul Norvegiei privind cumulul de origine între Uniunea Europeană, Confederația Elvețiană, Regatul Norvegieia și Republica Turcia în cadrul sistemului generalizat de preferințe („acordul”).

                     (9)

                     Acordul ar trebui să fie aprobat,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Acordul sub forma unui schimb de scrisori între Uniunea Europeană și Regatul Norvegiei privind cumulul de origine între Uniunea Europeană, Confederația Elvețiană, Regatul Norvegiei și Republica Turcia în cadrul sistemului generalizat de preferințe.
            Textul acordului este atașat la prezenta decizie.

            Articolul 2
            Președintele Consiliului procedează, în numele Uniunii, la notificarea prevăzută la alineatul (18) din acord (4).

            Articolul 3
            Prezenta decizie intră în vigoare la data adoptării.

            Adoptată la Luxemburg, 15 octombrie 2018.

                  Pentru Consiliu

                  Președintele

               E. KÖSTINGER

            (1)  Aprobare nepublicată încă în Jurnalul Oficial.

            (2)  Regulamentul delegat al Comisiei (UE) 2015/2446 din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).

            (3)  Decizia 2001/101/CE a Consiliului din 5 decembrie 2000 privind aprobarea unui Acord în formă de schimb de scrisori între Comunitatea Europeană și fiecare dintre țările membre ale AELS care acordă preferințe tarifare în cadrul Sistemului de preferințe generalizate (Norvegia și Elveția), potrivit căruia mărfurile care conțin un element de origine norvegiană sau elvețiană vor fi considerate, la momentul intrării lor pe teritoriul vamal al Comunității Europene, mărfuri care conțin un element de origine comunitară (acord reciproc) (JO L 38, 8.2.2001, p. 24).

            (4)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


Decizia Comisiei din 22/01/2019 de declarare a unei concentrări compatibilă cu piaţa comună (Cazul COMP/M.9180 - Volkswagen / Daimler / MT Holding) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/01/2019 de declarare a unei concentrări compatibilă cu piaţa comună (Cazul COMP/M.9208 - WorleyParsons / Jacobs ECR) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2019/233 a Consiliului din 6 noiembrie 2018 privind poziția care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite cu privire la propunerile de amendamente la Regulamentele ONU nr. 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 și 137 și la Regulamentul tehnic mondial ONU nr. 9, precum și cu privire la propunerile pentru trei noi regulamente ONU

text:
                  8.2.2019

                  RO

                  Jurnalul Oficial al Uniunii Europene

                  L 37/120

         DECIZIA (UE) 2019/233 A CONSILIULUI
         din 6 noiembrie 2018
         privind poziția care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite cu privire la propunerile de amendamente la Regulamentele ONU nr. 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 și 137 și la Regulamentul tehnic mondial ONU nr. 9, precum și cu privire la propunerile pentru trei noi regulamente ONU
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Prin Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea de specificații tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza specificațiilor respective („Acordul revizuit din 1958”).

                     (2)

                     Prin Decizia 2000/125/CE a Consiliului (2), Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”).

                     (3)

                     Directiva 2007/46/CE a Parlamentului European și a Consiliului (3) a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva respectivă a încorporat regulamentele adoptate în temeiul Acordului revizuit din 1958 (denumite în continuare „regulamentele ONU”) în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea Directivei 2007/46/CE, regulamentele ONU au fost incluse din ce în ce mai mult în legislația Uniunii.

                     (4)

                     Având în vedere experiența acumulată și evoluțiile tehnice, cerințele referitoare la anumite elemente sau aspecte cuprinse în Regulamentele ONU nr. 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 și 137 și în Regulamentul tehnic mondial ONU nr. 9 este necesar să fie modificate.

                     (5)

                     Pentru a clarifica și a consolida cerințele legate de componente, care sunt cuprinse în prezent în mai multe regulamente ONU, trei noi regulamente ONU privind dispozitivele de semnalizare luminoasă (DNC), dispozitivele de iluminare a drumului (RID) și dispozitivele retroreflectorizante (DRR) trebuie să fie adoptate. Acestea vor înlocui și vor abroga regulamentele ONU nr. 3, 4, 6, 7, 19, 23, 27, 38, 50, 69, 70, 77, 87, 91, 98, 104, 112, 113, 119 și 123, fără a modifica niciuna dintre cerințele tehnice detaliate aflate deja în vigoare până în prezent.

                     (6)

                     Este oportun să se stabilească poziția care urmează să fie adoptată în numele Uniunii în cadrul Comitetului administrativ al Acordului revizuit din 1958 și în cadrul Comitetului executiv al Acordului paralel în ceea ce privește adoptarea acestor modificări și a acestor noi regulamente ONU, deoarece regulamentele vor fi obligatorii pentru Uniune și pot influența în mod decisiv conținutul legislației Uniunii în domeniul omologării de tip a vehiculelor.

                     (7)

                     În conformitate cu articolul 17 alineatul (1) din Tratatul privind Uniunea Europeană, Uniunea va fi reprezentată, în comitetele respective, de Comisie,

               ADOPTĂ PREZENTA DECIZIE:

            Articolul 1
            Poziția care urmează să fie luată în numele Uniunii în cadrul Comitetului administrativ al Acordului revizuit din 1958 și în cadrul Comitetului executiv al Acordului paralel în perioada 12-16 noiembrie 2018 este aceea de a vota în favoarea propunerilor enumerate în anexa la prezenta decizie.

            Articolul 2
            Prezenta decizie se adresează Comisiei.

            Adoptată la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).

            (2)  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („acord paralel”) (JO L 35, 10.2.2000, p. 12).

            (3)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

            ANEXĂ

                        Regulamentul nr.

                        Titlul punctului de pe ordinea de zi

                        Referința documentului (1)

                        3

                        Propunere pentru seria 03 de amendamente la Regulamentul ONU nr. 3 (Dispozitive retroreflectorizante)

                        ECE/TRANS/WP.29/2018/91

                        4

                        Propunere pentru seria 01 de amendamente la Regulamentul ONU nr. 4 (Iluminarea plăcuțelor de înmatriculare spate)

                        ECE/TRANS/WP.29/2018/92

                        6

                        Propunere pentru seria 02 de amendamente la Regulamentul ONU nr. 6 (Lămpi indicatoare de direcție)

                        ECE/TRANS/WP.29/2018/93

                        7

                        Propunere pentru seria 03 de amendamente la Regulamentul ONU nr. 7 (Lămpi de poziție, de stop și de gabarit)

                        ECE/TRANS/WP.29/2018/94

                        11

                        Propunerea de completare 2 la seria 04 de amendamente la Regulamentul ONU nr. 11 (Încuietori și balamale de ușă)

                        ECE/TRANS/WP.29/2018/127

                        11

                        Propunerea de rectificare 1 la seria 04 de amendamente la Regulamentul ONU nr. 11 (Încuietori și balamale de ușă)

                        ECE/TRANS/WP.29/2018/155

                        14

                        Propunerea de rectificare 2 la revizuirea 5 a Regulamentului ONU nr. 14 (Ancorajele centurilor de siguranță)

                        ECE/TRANS/WP.29/2018/156

                        16

                        Propunerea de completare 11 la seria 06 de amendamente la Regulamentul ONU nr. 16 (Centuri de siguranță)

                        ECE/TRANS/WP.29/2018/128

                        16

                        Propunerea de completare 4 la seria 07 de amendamente la Regulamentul ONU nr. 16 (Centuri de siguranță)

                        ECE/TRANS/WP.29/2018/129

                        16

                        Propunere pentru seria 08 de amendamente la Regulamentul ONU nr. 16 (Centuri de siguranță)

                        ECE/TRANS/WP.29/2018/141

                        17

                        Propunere pentru seria 09 de amendamente la Regulamentul ONU nr. 17 (Rezistența scaunelor)

                        ECE/TRANS/WP.29/2018/142

                        19

                        Propunere pentru seria 05 de amendamente la Regulamentul ONU nr. 19 (Lămpi de ceață față)

                        ECE/TRANS/WP.29/2018/95

                        23

                        Propunere pentru seria 01 de amendamente la Regulamentul ONU nr. 23 (Lămpi pentru mersul înapoi)

                        ECE/TRANS/WP.29/2018/96

                        24

                        Propunerea de completare 4 la seria 03 de amendamente la Regulamentul ONU nr. 24 [Poluanți vizibili, măsurarea puterii motorului cu aprindere prin comprimare (emisii Diesel)]

                        ECE/TRANS/WP.29/2018/143

                        27

                        Propunere pentru seria 05 de amendamente la Regulamentul ONU nr. 27 (Triunghiuri reflectorizante de avertizare)

                        ECE/TRANS/WP.29/2018/97

                        29

                        Propunerea de completare 4 la seria 03 de amendamente la Regulamentul ONU nr. 29 (Cabine ale vehiculelor comerciale)

                        ECE/TRANS/WP.29/2018/130

                        34

                        Propunerea de completare 6 la seria 02 de amendamente la Regulamentul ONU nr. 34 (Prevenirea riscului de incendiu)

                        ECE/TRANS/WP.29/2018/120

                        34

                        Propunerea de completare 2 la seria 03 de amendamente la Regulamentul ONU nr. 34 (Prevenirea riscului de incendiu)

                        ECE/TRANS/WP.29/2018/121

                        37

                        Propunerea de completare 47 la seria 03 de amendamente la Regulamentul ONU nr. 37 (Lămpi cu filament)

                        ECE/TRANS/WP.29/2018/83

                        38

                        Propunere pentru seria 01 de amendamente la Regulamentul ONU nr. 38 (Lămpi de ceață spate)

                        ECE/TRANS/WP.29/2018/98

                        43

                        Propunerea de completare 8 la seria 01 de amendamente la Regulamentul ONU nr. 43 (Geamuri securizate)

                        ECE/TRANS/WP.29/2018/122

                        44

                        Propunerea de completare 15 la seria 04 de amendamente la Regulamentul ONU nr. 44 (Sisteme de siguranță pentru copii)

                        ECE/TRANS/WP.29/2018/131

                        46

                        Propunerea de completare 6 la seria 04 de amendamente la Regulamentul ONU nr. 46 (Dispozitive de vizibilitate indirectă)

                        ECE/TRANS/WP.29/2018/123

                        48

                        Propunerea de completare 11 la seria 06 de amendamente la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2018/84

                        48

                        Propunerea de completare 12 la seria 05 de amendamente la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2018/85

                        48

                        Propunerea de completare 11 la seria 06 de amendamente la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2018/99/Rev.1

                        48

                        Propunerea de completare 12 la seria 05 de amendamente la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2018/100

                        48

                        Propunerea de completare 18 la seria 04 de amendamente la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2018/101

                        48

                        Propunerea de completare 6 la seria 03 de amendamente la Regulamentul ONU nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2018/102

                        50

                        Propunere pentru seria 01 de amendamente la Regulamentul nr. 50 (Lămpi de poziție, de stop și indicatoare de direcție pentru motorete și motociclete)

                        ECE/TRANS/WP.29/2018/103

                        53

                        Propunerea de completare 2 la seria 02 de amendamente la Regulamentul ONU nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                        ECE/TRANS/WP.29/2018/86

                        53

                        Propunerea de completare 20 la seria 01 de amendamente la Regulamentul ONU nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                        ECE/TRANS/WP.29/2018/87

                        53

                        Propunerea de completare 2 la seria 02 de amendamente la Regulamentul ONU nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                        ECE/TRANS/WP.29/2018/104/Rev.1

                        53

                        Propunerea de completare 20 la seria 01 de amendamente la Regulamentul ONU nr. 53 (Instalarea dispozitivelor de iluminat și de semnalizare luminoasă pentru vehiculele de tip L3)

                        ECE/TRANS/WP.29/2018/105

                        60

                        Propunerea de rectificare 1 la revizuirea 1 a Regulamentului ONU nr. 60 (Comenzi acționate de conducătorul auto pentru motorete și motociclete)

                        ECE/TRANS/WP.29/2018/152

                        67

                        Propunere pentru seria 02 de amendamente la Regulamentul ONU nr. 67 (Vehicule GPL)

                        ECE/TRANS/WP.29/2018/124

                        69

                        Propunere pentru seria 02 de amendamente la Regulamentul ONU nr. 69 (Plăci de identificare spate pentru vehicule lente)

                        ECE/TRANS/WP.29/2018/106

                        70

                        Propunere pentru seria 02 de amendamente la Regulamentul ONU nr. 70 (Plăci de identificare spate pentru vehicule grele și lungi)

                        ECE/TRANS/WP.29/2018/107

                        74

                        Propunerea de completare 10 la seria 01 de amendamente la Regulamentul ONU nr. 74 (Instalarea dispozitivelor de iluminat și de semnalizare luminoasă pentru motorete)

                        ECE/TRANS/WP.29/2018/88

                        74

                        Propunerea de completare 10 la seria 01 de amendamente la Regulamentul ONU nr. 74 (Instalarea dispozitivelor de iluminat și de semnalizare luminoasă pentru motorete)

                        ECE/TRANS/WP.29/2018/108/Rev.1

                        77

                        Propunere pentru seria 01 de amendamente la Regulamentul ONU nr. 77 (Lămpi de staționare)

                        ECE/TRANS/WP.29/2018/109

                        83

                        Propunerea de completare 2 la seria 03 de amendamente la Regulamentul ONU nr. 83 (Emisiile vehiculelor de tip M1 și N1)

                        ECE/TRANS/WP.29/2018/144

                        83

                        Propunerea de completare 1 la seria 04 de amendamente la Regulamentul ONU nr. 83 (Emisiile vehiculelor de tip M1 și N1)

                        ECE/TRANS/WP.29/2018/145

                        83

                        Propunerea de completare 12 la seria 05 de amendamente la Regulamentul ONU nr. 83 (Emisiile vehiculelor de tip M1 și N1)

                        ECE/TRANS/WP.29/2018/146

                        83

                        Propunerea de completare 12 la seria 06 de amendamente la Regulamentul ONU nr. 83 (Emisiile vehiculelor de tip M1 și N1)

                        ECE/TRANS/WP.29/2018/147

                        83

                        Propunerea de completare 18 la seria 07 de amendamente la Regulamentul ONU nr. 83 (Emisiile vehiculelor de tip M1 și N1)

                        ECE/TRANS/WP.29/2018/148

                        86

                        Propunerea de completare 1 la seria 01 de amendamente la Regulamentul ONU nr. 86 (Instalarea dispozitivelor de iluminat și de semnalizare luminoasă pentru vehiculele agricole)

                        ECE/TRANS/WP.29/2018/110/Rev.1

                        86

                        Propunerea de completare 7 la Regulamentul ONU nr. 86 (Instalarea dispozitivelor de iluminat și de semnalizare luminoasă pentru vehiculele agricole)

                        ECE/TRANS/WP.29/2018/111

                        87

                        Propunere pentru seria 01 de amendamente la Regulamentul ONU nr. 87 (Lămpi pentru circulație diurnă)

                        ECE/TRANS/WP.29/2018/112

                        91

                        Propunere pentru seria 01 de amendamente la Regulamentul ONU nr. 91 (Lămpi de poziție laterale)

                        ECE/TRANS/WP.29/2018/113

                        94

                        Propunerea de completare 1 la seria 03 de amendamente la Regulamentul ONU nr. 94 (Coliziune frontală)

                        ECE/TRANS/WP.29/2018/132

                        95

                        Propunerea de completare 7 la seria 03 de amendamente la Regulamentul ONU nr. 95 (Coliziune laterală)

                        ECE/TRANS/WP.29/2018/133

                        98

                        Propunere pentru seria 02 de amendamente la Regulamentul ONU nr. 98 (Faruri cu surse luminoase cu descărcare în gaz)

                        ECE/TRANS/WP.29/2018/114

                        99

                        Propunerea de completare 14 la seria 03 de amendamente la Regulamentul ONU nr. 99 (Surse luminoase cu descărcare în gaz)

                        ECE/TRANS/WP.29/2018/89

                        100

                        Propunerea de completare 5 la seria 01 de amendamente la Regulamentul ONU nr. 100 (Vehicule cu propulsie electrică)

                        ECE/TRANS/WP.29/2018/134 +
                        WP.29-176-03

                        100

                        Propunerea de completare 4 la seria 02 de amendamente la Regulamentul ONU nr. 100 (Vehicule cu propulsie electrică)

                        ECE/TRANS/WP.29/2018/135

                        101

                        Propunerea de completare 10 la Regulamentul ONU nr. 101 (emisii de CO2/consum de combustibil)

                        ECE/TRANS/WP.29/2018/149

                        101

                        Propunerea de completare 8 la seria 01 de amendamente la Regulamentul nr. 101 (emisii de CO2/consum de combustibil)

                        ECE/TRANS/WP.29/2018/150

                        104

                        Propunere pentru seria 01 de amendamente la Regulamentul ONU nr. 104 (Marcaje retroreflectorizante)

                        ECE/TRANS/WP.29/2018/115

                        105

                        Propunerea de completare 1 la seria 06 de amendamente la Regulamentul ONU nr. 105 (Vehicule ADR)

                        ECE/TRANS/WP.29/2018/126

                        110

                        Propunerea de completare 1 la seria 03 de amendamente la Regulamentul ONU nr. 110 (Vehicule GNC și GNL)

                        ECE/TRANS/WP.29/2018/125

                        110

                        Propunerea de rectificare 1 la revizuirea 3 a Regulamentului ONU nr. 110 (Vehicule GNC și GNL)

                        ECE/TRANS/WP.29/2018/153

                        112

                        Propunere pentru seria 02 de amendamente la Regulamentul ONU nr. 112 (Faruri care emit o lumină de întâlnire asimetrică)

                        ECE/TRANS/WP.29/2018/116

                        113

                        Propunere pentru seria 03 de amendamente la Regulamentul ONU nr. 113 (Faruri care emit o lumină de întâlnire simetrică)

                        ECE/TRANS/WP.29/2018/117

                        119

                        Propunere pentru seria 02 de amendamente la Regulamentul ONU nr. 119 (Lămpi de viraj)

                        ECE/TRANS/WP.29/2018/118

                        121

                        Propunerea de rectificare 1 la revizuirea 2 a Regulamentului ONU nr. 121 (identificarea comenzilor, a lămpilor-martor și a indicatoarelor)

                        ECE/TRANS/WP.29/2018/154

                        123

                        Propunere pentru seria 02 de amendamente la Regulamentul ONU nr. 123 [Sisteme adaptabile de iluminare față (AFS)]

                        ECE/TRANS/WP.29/2018/119

                        128

                        Propunerea de completare 8 la versiunea originală a Regulamentului ONU nr. 128 (Surse de lumină cu diode electroluminiscente)

                        ECE/TRANS/WP.29/2018/90

                        129

                        Propunerea de completare 8 la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2018/136

                        129

                        Propunerea de completare 5 la seria 01 de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2018/137

                        129

                        Propunerea de completare 4 la seria 02 de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2018/138

                        129

                        Propunerea de completare 1 la seria 03 de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2018/139

                        132

                        Propunerea de completare 1 la seria 01 de amendamente la Regulamentul nr. 132 (Dispozitive de postechipare pentru controlul emisiilor – REC)

                        ECE/TRANS/WP.29/2018/151

                        137

                        Propunerea de completare 2 la seria 01 de amendamente la Regulamentul ONU nr. 137 (Coliziune frontală cu accent pe sistemele de fixare)

                        ECE/TRANS/WP.29/2018/140

                        Regulament ONU nou

                        Propunere pentru un nou regulament ONU privind semnalizarea luminoasă (LSD)

                        ECE/TRANS/WP.29/2018/157

                        Regulament ONU nou

                        Propunere pentru un nou regulament ONU privind dispozitivele de iluminare a drumului (RID)

                        ECE/TRANS/WP.29/2018/158

                        Regulament ONU nou

                        Propunere pentru un nou regulament ONU privind dispozitivele retroreflectorizante (DRR)

                        ECE/TRANS/WP.29/2018/159

                        RTM nr.

                        Titlul punctului de pe ordinea de zi

                        Referința documentului

                        RTM al ONU nr. 9

                        Propunere de amendament 2 la RTM ONU nr. 9 (Siguranța pietonilor)

                        ECE/TRANS/WP.29/2018/160 & 161

               (1)  Toate documentele la care se face trimitere în tabel sunt disponibile publicului la adresa: http://www.unece.org/trans/main/wp29/wp29wgs/wp29gen/gen2018.html


title: Decizia (UE) 2019/400 a Consiliului din 22 ianuarie 2019 privind semnarea, în numele Uniunii, a Acordului privind statutul dintre Uniunea Europeană și Republica Serbia referitor la acțiunile desfășurate de Agenția Europeană pentru Poliția de Frontieră și Garda de Coastă în Republica Serbia

text:
                  14.3.2019

                  RO

                  Jurnalul Oficial al Uniunii Europene

                  L 72/1

         DECIZIA (UE) 2019/400 A CONSILIULUI
         din 22 ianuarie 2019
         privind semnarea, în numele Uniunii, a Acordului privind statutul dintre Uniunea Europeană și Republica Serbia referitor la acțiunile desfășurate de Agenția Europeană pentru Poliția de Frontieră și Garda de Coastă în Republica Serbia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 77 alineatul (2) literele (b) și (d) și articolul 79 alineatul (2) litera (c), coroborate cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     În temeiul articolului 54 alineatul (4) din Regulamentul (UE) 2016/1624 al Parlamentului European și al Consiliului (1), în cazurile în care se prevede ca echipele europene de poliție de frontieră și gardă de coastă să fie trimise într-o țară terță în acțiuni în care membrii echipelor vor avea competențe executive sau în cadrul altor acțiuni în țările terțe care impun acest lucru, Uniunea încheie un acord privind statutul cu țara terță în cauză. Un astfel de acord privind statutul ar trebui să cuprindă toate aspectele necesare pentru desfășurarea acțiunilor.

                     (2)

                     La 21 februarie 2017, Consiliul a autorizat Comisia să înceapă negocieri cu Republica Serbia în vederea încheierii unui acord privind statutul referitor la acțiunile desfășurate de Agenția Europeană pentru Poliția de Frontieră și Garda de Coastă în Republica Serbia.

                     (3)

                     Negocierile referitoare la acordul privind statutul au început la 7 aprilie 2017 și au fost finalizate cu succes la 20 septembrie 2018 prin parafarea Acordului privind statutul dintre Uniunea Europeană și Republica Serbia referitor la acțiunile desfășurate de Agenția Europeană pentru Poliția de Frontieră și Garda de Coastă în Republica Serbia (denumit în continuare „acordul”).

                     (4)

                     Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (2); prin urmare, Regatul Unit nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

                     (5)

                     Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (3); prin urmare, Irlanda nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

                     (6)

                     În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, aceasta nu este obligatorie pentru respectivul stat membru și nu i se aplică. Deoarece prezenta decizie constituie o dezvoltare a acquis-ului Schengen, Danemarca decide, în conformitate cu articolul 4 din protocolul respectiv, în termen de șase luni de la data la care Consiliul decide cu privire la prezenta decizie, dacă o va pune în aplicare în legislația sa națională.

                     (7)

                     Prin urmare, acordul ar trebui semnat, sub rezerva încheierii sale la o dată ulterioară și a aprobării declarațiilor anexate,

               ADOPTĂ PREZENTA DECIZIE:

            Articolul 1
            Se autorizează semnarea, în numele Uniunii, a Acordului privind statutul dintre Uniunea Europeană și Republica Serbia referitor la acțiunile desfășurate de Agenția Europeană pentru Poliția de Frontieră și Garda de Coastă în Republica Serbia, sub rezerva încheierii acordului menționat (4).

            Articolul 2
            Declarațiile anexate la prezenta decizie se aprobă în numele Uniunii.

            Articolul 3
            Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.

            Articolul 4
            Prezenta decizie intră în vigoare la data adoptării.

            Adoptată la Bruxelles, 22 ianuarie 2019.

                  Pentru Consiliu

                  Președintele

               E.O. TEODOROVICI

            (1)  Regulamentul (UE) 2016/1624 al Parlamentului European și al Consiliului din 14 septembrie 2016 privind Poliția de frontieră și garda de coastă la nivel european și de modificare a Regulamentului (UE) 2016/399 al Parlamentului European și al Consiliului și de abrogare a Regulamentului (CE) nr. 863/2007 al Parlamentului European și al Consiliului, a Regulamentului (CE) nr. 2007/2004 al Consiliului și a Deciziei 2005/267/CE a Consiliului (JO L 251, 16.9.2016, p. 1).

            (2)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

            (3)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

            (4)  Textul acordului se publică împreună cu decizia privind încheierea acestuia.

            ANEXĂ

                  DECLARAȚIE COMUNĂ PRIVIND ARTICOLUL 2 LITERA (b)
                  Părțile iau act de faptul că Agenția Europeană pentru Poliția de Frontieră și Garda de Coastă va sprijini Republica Serbia să controleze în mod eficient frontiera sa cu orice țară care nu este membră a Uniunii Europene, prin alte mijloace decât trimiterea de echipe europene de poliție de frontieră și gardă de coastă cu competențe executive.

                  DECLARAȚIE COMUNĂ PRIVIND STATUTUL ȘI DELIMITAREA TERITORIILOR
                  Statutul și delimitarea, în temeiul dreptului internațional, ale teritoriului Serbiei și ale teritoriilor statelor membre nu sunt afectate în niciun fel de prezentul acord sau de orice act îndeplinit în cadrul punerii în aplicare a acestuia de către părți sau în numele acestora, inclusiv de stabilirea de planuri operative sau de participarea la operațiuni transfrontaliere.

                  DECLARAȚIE COMUNĂ CU PRIVIRE LA ISLANDA, NORVEGIA, ELVEȚIA ȘI LIECHTENSTEIN
                  Părțile iau act de relațiile strânse existente între Uniunea Europeană și Norvegia, Islanda, Elveția și Liechtenstein, în special în temeiul acordurilor din 18 mai 1999 și 26 octombrie 2004 privind asocierea acestor țări la implementarea, aplicarea și dezvoltarea acquis-ului Schengen.
                  În aceste circumstanțe, este de dorit ca autoritățile Norvegiei, Islandei, Elveției și Liechtensteinului, pe de o parte, și cele ale Republicii Serbia, pe de altă parte, să încheie, fără întârziere, acorduri bilaterale privind acțiunile desfășurate de Agenția Europeană pentru Poliția de Frontieră și Garda de Coastă în Republica Serbia, în condiții similare cu cele prevăzute în prezentul acord.